
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1168 

ΤΙ Δεκεμβρίου 1996 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 41342/4616 

Τροποποίηση του Καταστατικού του ΟΣΕ με βάση τον Ν. 

2414/96. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 2414/1996 «Εκσυγχρονισμός 
Δημοσίων Επιχειρήσεων και Οργανισμών και άλλες διατά¬ 
ξεις». 

2. Τις διατάξεις του Ν.Δ. 674/1970 «περί ιδρύσεως του 
Οργανισμού Σιδηροδρόμων Ελλάδος», όπως αυτό τροπο¬ 
ποιήθηκε με τις διατάξεις του Ν.Δ. 1116/1972 και κωδι- 
κοποιήθηκε με το άρθρο μόνο του Β.Δ. 532/1972 «περί 
κωδικοποιήσεως εις ενιαίον κείμενον των περί ιδρύσεως 
του ΟΣΕ ισχυουσών διατάξεων». 

3. Τις διατάξεις του Ν. 1365/1983 «Κοινωνικοποίηση 
των επιχειρήσεων δημοσίου χαρακτήρα ή κοινής ωφέ¬ 
λειας». 

4. Τις διατάξεις του Γ1.Δ. 59/1985 «Δομή, ρόλος και 
τρόπος διοίκησης και λειτουργίας της κοινωνικοποιημέ¬ 
νης επιχείρησης Οργανισμός Σιδηροδρόμων Ελλάδος 
(ΟΣΕ)». 

5. Τις διατάξεις του Ν. 2366/1995 «Ρύθμιση θεμάτων 


Οργανισμών και Υπηρεσιών του Υπουργείου Μεταφο¬ 
ρών και Επικοινωνιών και άλλες διατάξεις». 

6. Τις διατάξεις του Π.Δ. 324/1996 «για την εναρμόνιση 
του Ελληνικού δικαίου με την Οδηγία 91 /440/ΕΟΚ της 29 
Ιουλίου 1996 για την ανάπτυξη των Κοινοτικών Σιδηρο¬ 
δρόμων». 

7. Τις διατάξεις του Β.Δ. 496/1972 «περί κυρώσεως 
του Καταστατικού του Οργανισμού Σιδηροδρόμων Ελλά¬ 
δος (ΟΣΕ)». 

8. Την υπ’ αριθ. 1826/1.8.1996 απόφαση του Δ.Σ. του 
ΟΣΕ, με την οποία εγκλίνεται η προσαρμογή του Κατα¬ 
στατικού του Οργανισμού σύμφωνα με το πνεύμα των δια¬ 
τάξεων του Νόμου 2414/1996. 

9. Την υπ’ αριθ. 1886/19.11.996 απόφαση του Δ.Σ. του 
Ο.Σ.Ε., με την οποία εγκρίνεται το Σχέδιο Καταστατικού, 
που υποβάλλεται σε εφαρμογή των διατάξεων του Νόμου 
2414/1996. 

10. Τις διατάξεις του άρθρου 27 του Ν. 2081/92, που 
πρόσθεσε το άρθρο 29Α του Ν. 1558/85. 

11. Την απόφαση 566/26.9.96 «Καθορισμός αρμοδιο¬ 
τήτων του Υφυπουργού Μεταφορών και Επικοινωνιών (Β' 
910), αποφασίζουμε: 

Εκρίνουμε την τροποποίηση (κύρωση) του Καταστατι¬ 
κού του ΟΣΕ, το οποίο αποτελείται από 25 άρθρα και την 
προσαρμογή του στις διατάξεις του Ν. 2414/96, ως ακο¬ 
λουθεί: 

ΚΑΤΑΣΤΑΤΙΚΟ 

ΤΟΥ ΟΡΓΑΝΙΣΜΟΥ ΣΙΔΗΡΟΔΡΟΜΩΝ ΕΛΛΑΔΟΣ Α.Ε. 


ΚΕΦΑΛΑΙΟ Α* 

ΓΕΝΙΚΕΣ ΔΙΑΤΑΞΕΙΣ, ΕΠΩΝΥΜΙΑ, ΣΚΟΠΟΣ, ΕΔΡΑ. ΔΙΑΡΚΕΙΑ 


Αρθρο 1: Γενικές Διατάξεις 

1. 6' Οργανισμός Σιδηροδρόμων Ελλάδος, ο οποίος ιδρύθηκε με το Ν.Δ. 674/70, όπως αυτό 
τροποποιήθηκε με το Ν.Δ. 1116/72, κωδικοποιήθηκε με το ΒΔ. 532/72, και συμπληρώθηκε και 
τροποποιήθηκε με τους Ν. 1365/83, 2065/92, 2322/95, 2366/95 και 2414/96, οποτελεί δημόσια 
επιχείρηση, ανήκει εξ ολοκλήρου στο Ελληνικό Δημόσιο και διαθέτει αυτοτέλεια όσον αφορά τη 
διοίκηση και διεύθυνσή του. 

2. Ο ΟΣΕ λειτουργεί χάριν του δημοσίου συμφέροντος και της κοινής ωφέλειας, σύμφωνα με τους 
κανόνες της ιδιωτικής οικονομίας που διέπουν τις ανώνυμες εταιρείες. 

3. Ο ΟΣΕ υπόκειται στις διατάξεις της νομοθεσίας περί Ανωνύμων Εταιριών, ακόμη και στις 
περιπτώσεις επιβολής από το Κράτος υποχρεώσεων δημόσιας υπηρεσίας, εκτός αν άλλως ορίζεται 
στο παρόν καταστατικό και στη νομοθεσία περί σιδηροδρομικών μεταφορών. 

Αρθρο 2: Επωνυμία, Διακριτικός Τίτλος 

1. Η Ανώνυμη Εταιρεία με την επωνυμία "Οργανισμός Σιδηροδρόμων Ελλάδος" φέρει τον διακριτικό 
τίτλο "ΟΣΕ Α.Ε." ή "ΟΣΕ", ο δε λογότυπός του αποτυπώνεται στο Παράρτημα Α' του παρόντος 
καταστατικού. 

2. Γιά τις διεθνείς συναλλαγές του ο ΟΣΕ χρησιμοποιεί την επωνυμία του σε πιστή μετάφραση και τον 
διακριτικό του τίτλο με λατινικούς ή τυχόν άλλους χαρακτήρες, καθώς και τον λογότυπό του. 

3. Η εταιρική επωνυμία του ΟΣΕ είναι στην αγγλική γλώσσα ΗβΙΙβηϊο ϊίννβγε, στη γαλλική ΟΛβ/π/πε 
άβ ίβΓ ΗθΙΙβηίηυβ$, στη γερμανική ΗβΙΙβηίεοΙιβ ΕϊεβηΰβΗηβη. αντίστοιχης δε μετάφρασης στις άλλες 
γλώσσες. Η διεθνής συντομογραφία του Οργανισμού με την οποία μετέχει σε διεθνή όργανα και 
ενώσεις είναι 05Ε ή ΟΗ ή Ο5Ε-0Η. 

4. Η επωνυμία, ο διακριτικός τίτλος και ο λογότυπός του ΟΣΕ στην ελληνική καθώς και στις άλλες 
γλώσσες ανήκουν αποκλειστικά στον ΟΣΕ, ενώ οι θυγατρικές εταιρείες του όύνανται να 
χρησιμοποιούν ως μέρος της επωνυμίας τους, του διακριτικού τους τίτλου και του λογοτύπου τους 
τα αναφερόμενα στο παρόν άρθρο. 

Αρθρο 3: Σκοπός 

1. Σκοπός του ΟΣΕ είναι η άσκηση των ακολούθων δραστηριοτήτων: 

α. Ανάπτυξη, οργάνωση, και εκμετάλλευση σιδηροδρομικών μεταφορών, εμπορευματικών και 
επιβατικών, αστικών, προαστιακών, υπεραστικών και διεθνών, περιλαμβανομένων και 
των υπηρεσιών κατακλίσεως και εστιάσεως επιβατών. Στον όρο "σιδηροδρομικές 
μεταφορές" περιλαμβάνονται τόσον οι μεταφορές με τους συμβατικά γνωστούς 
σιδηροδρόμους, όσο και οι μεταφορές με πόσης φύσεως σιδηροδρόμους ειδικής μορφής ή 
συστήματα σταθερής τροχιάς, τα οποία θα προκόψουν από την εξέλιξη της τεχνολογίας. 

ρ. Ανάπτυξη, οργάνωση, και εκμετάλλευση συνδυασμένων μεταφορών, επιβατικών και 
εμπορευματικών. 

γ. Ανάπτυξη, οργάνωση, και εκμετάλλευση μεταφορών, οι οποίες αποσκοπούν στη βελτίωση 
της συμπληρωματικότητας του συστήματος μεταφορών της χώρας και στην αρτιότερη 
εξυπηρέτηση του κοινού. 

δ. Ανάπτυξη, οργάνωση και εκμετάλλευση υπηρεσιών επισκευής και συντήρησης του 
τροχαίου υλικού. 

ε. Ανάληψη δραστηριοτήτων όπως η λειτουργία τουριστικών επιχειρήσεων, η λειτουργία 
διαμεταφορικών επιχειρήσεων, η λειτουργία τηλεπικοινωνιακών δικτύων, η κατασκευή 
έργων, κ.λ.π. 

στ. Παροχή συμβουλευτικών υπηρεσιών και εκπόνηση μελετών σχετικών με τις ως άνω 
δραστηριότητες. 

ζ. Διαχείριση της σιδηροδρομικής υποδομής, δηλαδή: 

·. ϊ. Κατασκευή νέας υποδομής καθώς και συντήρηση και λειτουργία της υφιστάμενης. 

ϋ. Διαχείριση των συστημάτων ρύθμισης και ασφάλειας της σιδηροδρομικής 

κυκλοφορίας. 

ϋΐ. Εισήγηση γιά χρέωση τελών χρήσης της σιδηροδρομικής υποδομής. 

ΐν. Ρύθμιση της πρόσβασης ή/και διέλευσης στη σιδηροδρομική υποδομή και 

χορήγηση των αντιστοίχων δικαιωμάτων. 

η. Ιδρυση θυγατρικών εταιριών ή συμμετοχή σε εταιρείες με σκοπούς ίδιους ή παρεμφερείς με 
τους περιλαμβανόμενους στα ανωτέρω εδάφια α, β, γ, ε και στ. Ειδικώτερα, η ίδρυση 
θυγατρικών εταιρειών ή η συμμετοχή του ΟΣΕ σε εταιρείες με σκοπούς ίδιους ή 
παρεμφερείς με τους περιλαμβανόμενους στα ανωτέρω εδάφια α, β και γ πραγματοποιείται 
εφ'όσον οι υπόλοιποι μέτοχοι αποτελούν επιχειρήσεις και οργανισμούς του Δημοσίου 
Τομέα ή της Τοπικής και Νομαρχιακής Αυτοδιοίκησης. 

Γιά την πραγματοποίηση των σκοπών του ο ΟΣΕ ιδιαιτέρως: 

α. Συμμετέχει σε διεθνείς ενώσεις, κοινοπραξίες και ομίλους σχετικούς με την προώθηση 
των σκοπών του. 

β. Συνάπτει συμβάσεις με το Ελληνικό Δημόσιο γιά την επιβολή υποχρεώσεων δημόσιας 
υπηρεσίας σε παρεχόμενες υπηρεσίες εμπορικά μη αποδοτικές, καθώς και συμβάσεις με 
κάθε άλλη Δημόσια ή Ιδιωτική Επιχείρηση για την προώθηση των σκοπών του. 

γ. Αξιοποιεί ελευθέρως την κινητή και ακίνητη περιουσία του, εφ'όσον δεν υπάγεται στην 
εθνική σιδηροδρομική υποδομή, η οποία σαν τέτοια, ορίζεται στη σχετική νομοθεσία. 


Αρθρο 4: 


Εδρα 


1. Εδρα του ΟΣΕ είναι η Αθήνα, οδός Καρόλου 1-3. 

2. Με αποφάσεις του Διοικητικού Συμβουλίου του δύναται ο ΟΣΕ να ιδρύει ή να καταργεί 
υποκαταστήματα ή παραρτήματα στην Ελλάδα και στο εξωτερικό. Στις ίδιες αποφάσεις ορίζονται οι 
όροι λειτουργίας των καταστημάτων αυτών. 


Αρθρο 5: 


Διάρκεια 


1. Η διάρκεια της εταιρείας ορίζεται σε πενήντα (50) χρόνια από τη δημοσίευση του παρόντος. 

ΚΕΦΑΛΑΙΟ Β' 

ΚΕΦΑΛΑΙΟ ΚΑΙ ΜΕΤΟΧΕΣ 


Αρθρο 6: Μετοχικό Κεφάλαιο 

1. Το Μετοχικό Κεφάλαιο της εταιρείας, κατόπιν της αύξησης που έγινε σύμφωνα με την διάταξη της 
παραγράφου 5 του άρθρου 1 του Νόμου 2366/1995 (ΦΕΚ 256 Α'). ανέρχεται, ως εμφαίνεται στον 
Ισολογισμό της 31ης Δεκεμβρίου 1995, σε εκατόν δύο δισεκατομμύρια τριακόσια εξήντα επτά 
εκατομμύρια οκτακόσιες χιλιάδες (102.367.800.000) δραχμές. 

2. Το Μετοχικό Κεφάλαιο διαιρείται σε 3.412.260 μετοχές ονομαστικής αξίας 30.000 δραχμών η 
καθεμία. Οι εν λόγω μετοχές έχουν εκδοθεί σε 999 τίτλους καθένας των οποίων ενσωμάτώνει 
3.412 μετοχές και σε 1 τίτλοΊτου ενσωματώνει 3.672 μετοχές. 

3 . Το σύνολο των μετοχών ανήκει εξ ολοκλήρου στο Ελληνικό Δημόσιο, το οποίο και έχει καταβάλει 
την αξία των μετοχών αυτών στο σύνολό τους. Οι μετοχές είναι ονομαστικές και μη μετοβιβάσιμες. 

4 . Οι τίτλοι των μετοχών αριθμούνται κατ αύξοντα αριθμό, φέρουν τα υπό του νόμου απαιτούμενα 
στοιχεία, τη σφραγίδα της εταιρείας και υπογράφονται αητό τον Πρόεδρο του Διοικητικού 
Συμβουλίου και ένα εξουσιοδοτημένο προς τον σκοπό αυτόν μέλος του Διοικητικού Συμβουλίου. 
Επιτρέπεται η αναπαραγωγή και θέση της σφραγίδας της εταιρείας και των υπογραφών δια 
μηχανικών μέσων. 

5. Η εταιρεία μπορεί να προβεί στην έκδοση προσωρινών τίτλων, που φέρουν τα αναγραφόμενα 
στην παράγραφο 4 του παρόντος άρθρου στοιχεία. Οι προσωρινοί τίτλοι αντικαθίστανται με 
οριστικούς τίτλους μετοχών αμέσως μόλις αυτοί εκδοθούν. 

Αρθρο 7: Αύξηση Μετοχικού Κεφαλαίου 

1. Με την επιφύλαξη της παραγράφου 3 του παρόντος ορίζεται, ότι κατά τη διάρκεια της πρώτης 
πενταετίας από την έναρξη της ισχύος του παρόντος ή μέσα σε πέντε έτη από την σχετική 
απόφαση της Γενικής Συνέλευσης το Διοικητικό Συμβούλιο έχει το δικαίωμα, με απόφασή του που 
λαμβάνεται με την απαρτία και πλειοψηφία που ορίζει ο κωδ. Ν. 2190/1920 να αυξάνει το μετοχικό 
κεφάλαιο με την έκδοση νέων ονομαστικών μετοχών. Το ποσό των αυξήσεων δεν μπορεί να 
υπερβεί το ποσό του μετοχικού κεφαλαίου που έχει καταβληθεί αρχικά ή του μετοχικού κεφαλαίου 
που έχει καταβληθεί κατά την ημερομηνία λήψης της σχετικής απόφασης από τη Γενική Συνέλευση 
(άρθρο 13 παρ.1 και άρθρο 3 παρ.1 του κωδ. Ν. 2190/1920). 

2. Με την επιφύλαξη της παρ. 3 του παρόντος άρθρου, η Γενική Συνέλευση έχει το δικαίωμα, με 
απόφασή της που λαμβάνεται σύμφωνα με τις διατάξεις περί απαρτίας του άρθρου 29 παρ.1 και 2 
και τις διατάξεις περί πλειοψηφίας του άρθρου 39 παρ.1 του κωδ. Ν. 2190/1920 όπως ισχύουν, να 
αυξάνει μερικά ή ολικά το μετοχικό κεφάλαιο, με την έκδοση νέων μετοχών μέχρι το πενταπλάσιο 
του αρχικά καταβεβλημένου κεφαλαίου. 

3. Κατ "εξαίρεση των ανωτέρω διατάξεων, όταν το αποθεματικό της εταιρείας υπερβαίνει το 1/4 του 
καταβεβλημένου μετοχικού κεφαλαίου, τότε για την αύξηση αυτή απαιτείται απόφαση της Γενικής 
Συνέλευσης των Μετόχων, με την εξαιρετική απαρτία και πλειοψηφία του Αρθρου 10 του παρόντος 
καταστατικού. 

4 Το Μετοχικό Κεφάλαιο αυξάνει ετησίως κατά το ποσό των επιχορηγήσεων του Ελληνικού 
Δημοσίου για επενδυτικά προγράμματα, με έκδοση νέων μετοχών, οι οποίες υποχρεωτικά και 
αποκλειστικά περιέρχονται στο Ελληνικό Δημόσιο. 

5 Οι αυξήσεις του Κεφαλαίου που αποφασίζονται σύμφωνα με τις παραγράφους 1 και 2 του 
παρόντος ή σε εκτέλεση της παραγράφου 4 του παρόντος δεν αποτελούν τροποποίηση του 
καταστατικού. 

ΚΕΦΑΛΑΙΟ Γ 

ΓΕΝΙΚΗ ΣΥΝΕΛΕΥΣΗ ΤΟΝ ΜΕΤΟΧΩΝ 
Αρθρο 8: Δικαιώματα του Δημοσίου 

1. Οι αρμοδιότητες της Γενικής Συνέλευσης των Μετόχων, όπως αυτές καθορίζονται στο Αρθρο 9 του 
παρόντος Καταστατικού, ανήκουν στο Ελληνικό Δημόσιο, που ασκεί ως μέτοχος του Οργανισμού 
:α δικαιώματα που του παρέχονται από το παρόν καταστατικό και την εκάστοτε ισχύουσα 
νομοθεσία περί ανωνύμων εταιρειών. 

2. Το Ελληνικό Δημόσιο, ως μέτοχο, εκπροσωπεί στη Γενική Συνέλευση των Μετόχων ο Υπουργός 
Οικονομικών. 

Αρθρο 9: ’ Αρμοδιότητες της Γενικής Συνέλευσης των Μετόχων 

1. Η Γενική Συνέλευση των Μετόχων της εταιρείας είναι το ανώτατο όργανό της και δικαιούται νσ 
αποφασίζει για κάθε υπόθεση που αφορά την εταιρεία. 

2. Οι αρμοδιότητες της Γενικής Συνέλευσης των Μετόχων είναι οι εξής: 

α. Η εξέταση και έγκριση της ετήσιας έκθεσης του Διοικητικού Συμβουλίου και των ετησίων 
οικονομικών καταστάσεων κάθε εταιρικής χρήσης. 

β. Η απαλλαγή των μελών του Διοικητικού Συμβουλίου και των ορκωτών ελεγκτών του 
Αρθρου 18 από κάθε ευθύνη οπτοζημίωσης. Η απαλλαγή που προβλέπεται από την 
παρούσα παράγραφο δεν ισχύει στις περιπτώσεις του άρθρου 23α του κωδ. Ν. 
2190/1920. 

γ. Ο διορισμός των ορκωτών ελεγκτών εκάστης εταιρικής χρήσης. 

δ. Η εξέταση κάθε άλλου ζητήματος που τίθεται υπό την κρίση της από το Διοικητικό 

Συμβούλιο. 

ε. Κάθε άλλη αρμοδιότητα που ανήκει, κατά την εκάστοτε ισχύουσα περί Ανωνύμων 
Εταιρειών νομοθεσία, στη Γενική Συνέλευση των Μετόχων. 

3. Οι αποφάσεις της Γενικής Συνέλευσης δεσμεύουν και τους μετόχους που απουσιάζουν ή 

διαφωνούν. * 

Αρθρο 10: Σύγκληση Γενικής Συνέλευσης των Μετόχων της Εταιρείας 

1. Η Γενική Συνέλευση των Μετόχων συγκαλείται υποχρεωτικά από το Διοικητικό Συμβούλιο σε 
τακτική συνέλευση μία φορά το έτος και εντός του πρώτου εξαμήνου μετά την λήξη της 
προηγούμενης εταιρικής χρήσης, με σκοπό την εξέταση και έγκριση της ετήσιας έκθεσης των 
πεπραγμένων του Διοικητικού Συμβουλίου, των οικονομικών καταστάσεων της οικείας εταιρικής 
χρήσης, την απαλλαγή των μελών του Διοικητικού Συμβουλίου και των Ορκωτών Ελεγκτών από 
κάθε ευθύνη αποζημίωσης, τον διορισμό Ορκωτών Ελεγκτών της επόμενης εταιρικής χρήαης κσι 
γενικά την εξέταση και λήψη απόφασης επί παντός άλλου θέματος αρμοδιότητας της. 

2. Η Γενική Συνέλευση των Μετόχων είναι δυνατόν να συγκαλείται εκτάκτως από το Διοικητικό 
Συμβούλιο. 

3. Η Γενική Συνέλευση των Μετόχων βρίσκεται σε απαρτία και συνεδριάζει έγκυρα επί των θεμάτων 
της ημερήσιας διάταξης όταν εκπροσωπείται σε αυτή τουλάχιστον το 20% του καταβεβλημένου 
Μετοχικού Κεφαλαίου. Εάν δεν υπάρξει τέτοια απαρτία στην πρώτη συνεδρίαση, συνέρχεται 
επαναληπτική συνέλευση μέσα σε είκοσι (20) ημέρες από τη χρονολογία της συνεδρίασης που 
ματαιώθηκε, με πρόσκληση δέκα (10) ημέρες τουλάχιστον πριν. Η επαναληπτική συνέλευση 
βρίσκεται σε ατταρτία κοι συνεδριάζει εγκύρως εττί των θεμάτων της αρχικής ημερήσιας διάταξης, 

οποιοδήποτε και αν είναι το τμήμα του καταβεβλημένου μετοχικού κεφαλαίου που εκπροσωπείται 
σε αυτήν. 

4. Οι αποφάσεις της Γενικής Συνέλευσης λαμβάνονται με απόλυτη πλειοψηφία των ψήφων που 
εκπροσωπούνται στη συνέλεΟση. 

Αρθρο 11: Πρόσκληση - Ημερήσια Διάταξη της Γενικής Συνέλευσης 

1 . η πρόσκληση της τακτικής ή έκτακτης Γενικής Συνέλευσης των μετόχων της εταιρείας και 
οποιοσδήποτε επαναληπτικής Γενικής Συνέλευσης ορίζει με σαφήνεια τον τόπο, την ημερομηνία 
και την ώρα της συνεδρίασης, καθώς και τα θέματα της ημερήσιας διάταξης. Ο Διευθύνων 
Σύμβουλος της εταιρείας προετοιμάζει την ημερήσια διάταξη και καθορίζει το περιεχόμενό της, που 
εγκρίνεται από το Διοικητικό Συμβούλιο της εταιρείας. Η πρόσκληση τοιχοκολλάται σε εμφανή θέση 
του καταστήματος της εταιρείας και δημοσιεύεται ως εξής: 

α. ' Στο τεύχος Ανωνύμων Εταιρειών και Εταιρειών Περιορισμένης Ευθύνης της Εφημερίδας 
της Κυβερνήσεως, σύμφωνα με το άρθρο 3 του από 16 Ιανουάριου 1930 Π.Δ. Περί 
Δελτίου Ανωνύμων Εταιριών*. 

β. Σε μία τουλάχιστον ημερήσια πολιτική εφημερίδα που εκδίδεται στην Αθήνα, η οποία, κατά 
την κρίση του Διοικητικού Συμβουλίου, έχει κυκλοφορία σε ολόκληρη τη χώρα και 
επιλέγεται μεταξύ των εφημερίδων του άρθρου 3 του Ν.Δ. 3757/1957, όπως ισχύει σήμερα. 

γ. Σε μία τουλάχιστον ημερήσια οικονομική εφημερίδα από εκείνες που ορίζονται με απόφαση 
του Υπουργού Εμπορίου, σύμφωνα με το άρθρο 26 παρ.2γ του κωδ. Ν. 2190/1920. 

2. Η πρόσκληση αυτή δημοσιεύεται δέκα (10) ημέρες πρίν τη Γενική Συνέλευση των Μετόχων της 
εταιρείας στο Τεύχος Ανωνύμων Εταιρειών και Εταιρειών Περιορισμένης Ευθύνης της Εφημερίδας 
της Κυβερνήσεως και είκοσι (20) ημέρες πριν τη Γενική Συνέλευση στις εφημερίδες της 
προηγουμένης παραγράφου. Στις περιπτώσεις επαναληπτικών γενικών συνελεύσεων οι 
παραπάνω προθεσμίες περιορίζονται στο μισό. 

3. Δέκα (10) ημέρες πριν από την τακτική Γενική Συνέλευση κάθε μέτοχος δύναται να λάβει από τη 
εταιρεία τις ετήσιες οικονομικές καταστάσεις της, καθώς και τις σχετικές εκθέσεις του Διοικητικού 
Συμβουλίου και το πιστοποιητικό των ορκωτών ελεγκτών. 

4 Η Γενική Συνέλευση Μετόχων δικαιούται να αναβάλει μόνον μία φορά τη λήψη απόφασης επί 
παντός θέματος της ημερήσιας διάταξης και επί χρονικό διάστημα όχι μεγαλύτερο των είκοσι 

ημερών. 

δ Πρόσκληση για σύγκληση Γενικής Συνέλευσης των Μετόχων δεν απαιτείται στην περίπτωση κατά 
την οποία στη συνέλευση παρίστανται ή αντιπροσωπεύονται μέτοχοι που εκπροσωπούν το 
σύνολο του μετοχικού κεφαλαίου και κανείς από αυτούς δεν αντιλέγει στην πραγματοποίησή της 
και τη λήψη αποφάσεων. 

Αρθρο 12: Πρόεδρος, Γραμματέας, Πρακτικά της Γ ενικής Συνέλευσης 

1. Στη Γενική Συνέλευση των Μετόχων της εταιρείας προεδρεύει προσωρινά ο Πρόεδρος του 
Διοικητικού Συμβουλίου ή, όταν αυτός κωλύεται, ο αναπληρωτής του. 

2. Χρέη Γραμματέα της Γενικής Συνέλευσης των Μετόχων ασκεί ο εκάστοτε Γραμματέας του 
Διοικητικού Συμβουλίου της Εταιρείας. 

3 Αφού εγκριθεί ο κατάλογος των μετόχων που έχουν δικαίωμα ψήφου, η συνέλευση προχωρεί στην 
εκλογή του προέδρου της και. σε περίπτωση κωλύματος ή αδυναμίας του Γραμματέα του 
Διοικητικού Συμβουλίου της Εταιρείας, ορίζεται από τον πρόεδρο γραμματέας, που εκτελει και χρέη 
ψηφολέκτη. 

4. Οι συζητήσεις και οι αποφάσεις της Γενικής Συνέλευσης περιορίζονται στα θέματα που 
αναγράφονται στην ημερήσια διάταξη. 

5. Για τα θέματα που συζητούνται και αποφασίζονται στη Γενική Συνέλευση των Μετόχων της 
εταιρείας τηρούνται πρακτικά, που υπογράφονται από τον πρόεδρο και τον γραμματέα της. 

6. Τα αντίγραφα και τα αποσπάσματα των πρακτικών επικυρώνονται από τον Πρόεδρο του 
Διοικητικού Συμβουλίου ή τον αναπληρωτή του. 

7. Εάν στη συνέλευση παρίσταται ένας μόνο μέτοχος, αυτήν παρακολουθεί αντιπρόσωπος του 
Υπουργείου Εμπορίου ή συμβολαιογράφος της έδρας της εταιρείας, ο οποίος προσυπογράφει τα 
πρακτικά της συνέλευσης. 

ΚΕΦΑΛΑΙΟ Δ' 

ΔΙΟΙΚΗΣΗ ΤΟΥ ΟΣΕ 
Αρθρο 13: Οργανα Διοίκησης 

1. Τα όργανα της διοίκησης του ΟΣΕ είναι: 
α. Το Διοικητικό Συμβούλιο, 

β. 0 Διευθύνουν Σύμβουλος, 

γ. Το Συμβούλιο Διεύθυνσης. 

Αρθρο 14: Διοικητικό Συμβούλιο 

1. Το Δ.Σ. είναι το ανώτατο διοικητικό όργανο του ΟΣΕ. 

2. Το Δ.Σ. κατά κύριο λογο διαμορφώνει την στρατηγική και την πολιτική ανάπτυξης του ΟΣΕ, ενώ 
εποπτεύει και ελέγχει τη διαχείριση της κινητής και ακίνητης περιουσίας του. 

3. Το Δ.Σ. καταρτίζει το στρατηγικό και επιχειρησιακό σχέδιο του ΟΣΕ, τα οποία υποβάλλει στους 
Υπουργούς Εθνικής Οικονομίας και Μεταφορών & Επικοινωνιών. Συντάσσει ετήσια έκθεση 
πεπραγμένων, που περιέχει όλα τα οικονομικά στοιχεία που αφορούν τους εγκεκριμένους απο το 
επιχειρησιακό σχέδιο και το συμβόλαιο διαχείρισης στόχους. 

4. Η θητεία του Δ.Σ. είναι πενταετής. 

5. 0 αριθμός των μελών του Δ.Σ. ορίζεται σε εννέα (9). Το Δ.Σ. αποτελείται από: 

α. Τον εκπρόσωπο του μετόχου. 

β. Δύο (2) εκπροσώπους των εργαζομένων στον ΟΣΕ. 

γ. Ένα (1) πρόσωπο που υποδεικνύεται απο την Οικονομική και Κοινωνική Επιτροπή 
(Ο.Κ.Ε.), όπως κατωτέρω (παρ. 7) ορίζεται, και 

δ. Πέντε (5) εκπροσώπους του Δημοσίου. 

6. Οι εκπρόσωποι του Δημοσίου στο Δ.Σ., μεταξύ των οποίων ο Πρόεδρος και ο Διευθύνων 
Σύμβουλος, ορίζονται με κοινή απόφαση των Υπουργών Εθνικής Οικονομίας, Οικονομικών και 
Μεταφορών & Επικοινωνιών, με την επιφύλαξη των διατάξεων του άρθρου 6 παρ. 4 του Ν. 
2414/96 (ΦΕΚ 135 Α■) και του άρθρου 10 του Ν. 2322/95. Οι εκπρόσωποι των εργαζομένων και οι 
αναπληρωματικοί τους εκλέγονται με άμεση και καθολική ψηφοφορία και με το σύστημα της απλής 
αναλογικής, σύμφωνα με τις διατάξεις του Π.Δ. 59/85. 

7. Το υποδεικνυόμενο απο την Ο. Κ. Ε. μέλος προέρχεται από φορείς σχετικούς με τον ΟΣΕ και 
προτείνεται μέσα σε αποκλειστική προθεσμία δύο (2) μηνών αφότου ειδοποιηθεί η Ο.Κ.Ε. από το 
Υπουργείο Εθνικής Οικονομίας με την επιφύλαξη των διατάξεων του άρθρου 6 παρ. 4 του Ν. 
2414/1996. Η ίδια προθεσμία ισχύει και γιά την πρόταση εκπροσώπων των εργαζομένων, με την 

επιφύλαξη του Αρθρου 25 του παρόντος καταστατικού. Αν οι προθεσμίες αυτές παρέλθουν 
άπρακτες, το Δ.Σ. του ΟΙΕ συγκροτείται και λειτουργεί χωρίς τα μέλη αυτά. 

* 

8. Τα καθήκοντα του μέλους του Διοικητικού Συμβουλίου είναι ασυμβίβαστα προς την ιδιότητα του 
Βουλευτού και του συναλλασσόμενου με τον Οργανισμό όπως, ενδεικτικά, του προμηθευτή, 
εργολάβου ή αναδόχου υπηρεσιών του ΟΣΕ, κλπ. Καθήκοντα μέλους του Διοικητικού Συμβουλίου 
δεν μπορούν να αναλάβουν πρόσωπα, τα οποία, σύμφωνα με την κείμενη νομοθεσία, θεωρούνται 
ανίκανα να αναλάβουν δημόσιο λειτούργημα ή υπηρεσία. 

9. Σε περιπτώσεις παραίτησης, απαλλαγής ή θανάτου κάποιου εκ των μελών του Διοικητικού 
Συμβουλίου, ο ΟΣΕ υποχρεούται να ζητήσει από τον αρμόδιο Υπουργό τον διορισμό 
αντικαταστάτη, σύμφωνα με τις διατάξεις του Αρθρου 6 του Ν. 2414/96. Ως προς τους 
εκπροσώπους των εργαζομένων, η κενή θέση καταλαμβάνεται από τους αντιστοίχους 
αναπληρωματικούς, με βάση τη σειρά εκλογής τους. Μέχρι τον διορισμό του αντικαταστάτη, το 
Διοικητικό Συμβούλιο συνεδριάζει και αποφασίζει νομίμως με τα υπόλοιπα μέλη του, τηρούμενων 
των .περί απαρτίας διατάξεων της παραγράφου 10 του παρόντος άρθρου. 

10. Το Διοικητικό Συμβούλιο βρίσκεται σε απαρτία όταν είναι παρόντα έξη μέλη του, 
περιλαμβανομένου και του Προέδρου, ή. σε περιπτώσεις κωλύματος, απουσίας ή έλλειψης αυτού, 
του αναπληρωτή του Προέδρου. Οταν δεν επιτυγχάνεται απαρτία, ο Πρόεδρος αναβάλλει τη 
συνεδρίαση και συγκαλεί εκ νέου το Συμβούλιο εντός δέκα (10) ημερών, με την ίδια ημερήσια 
διάταξη. Το Διοικητικό Συμβούλιο αποφασίζει κατά πλειοψηφία των παρόντων μελών του. 

Αρθρο 15: Διευθύνων Σύμβουλος 

1. 0 Διευθύνων Σύμβουλος προσλαμβάνεται γιά χρονικό διάστημα πέντε (5) ετών μετά απο δημόσια 
προκήρυξη της θέσης και κοινή απόφαση των Υπουργών Εθνικής Οικονομίας και Μεταφορών & 
Επικοινωνιών. 

2. 0 Διευθύνων Σύμβουλος είναι μέλος του Δ.Σ. του ΟΣΕ και η ιδιότητά του δεν είναι ασυμβίβαστη με 
την ιδιότητα του Προέδρου του Δ.Σ. 

3. Τα ελάχιστα απαιτούμενα προσόντα γιά την κατάληψη της θέσης του Διευθύνοντος Συμβούλου 
είναι το πτυχίο Α.Ξ.Ι. της ημεδαπής ή ισότιμο της αλλοδαπής και πενταετής εμπειρία σε θέση 
σημαντικής ευθύνης και απαιτήσεων στ ον δημόσιο ή ιδιωτικό τομέα, με αντικείμενο συναφές προς 
το κύριο αντικείμενο των δραστηριοτήτων του ΟΣΕ. 

4. Η προκήρυξη της θέσης του Διευθύνοντος Συμβούλου γίνεται με κοινή απόφαση των Υπουργών 
Εθνικής Οικονομίας και Μεταφορών & Επικοινωνιών. Με την απόφαση αυτή καθορίζεται η 
διαδικασία της επιλογής, εξειδικεύονται τα αναγκαία προσόντα κσι μπορεί να ορίζεται, ότι γιά την 
κατάληψη της θέσης απαιτούνται και προσόντα πέραν των αναφερομένων στην προηγούμενη 
παράγραφο. 

Αρθρο 16: Συμβούλιο Διεύθυνσης - Γενικοί Διευθυντές 

4% 

1 Στον ΟΣΕ λειτουργεί Συμβούλιο Διεύθυνσης, με κύρια αποστολή το συντονισμό και την 
εξασφάλιση της απαραίτητης συνοχής της λειτουργίας του, την επίλυση σημαντικών προβλημάτων 
της τρέχουσας διαχείρισης, τη λήψη αποφάσεων γιά προμήθειες ή αναθέσεις έργων ή υπηρεσιών 
μέχρι το τιθέμενο απο το Δ.Σ. χρηματικό όριο και την άσκηση κάθε άλλης αρμοδιότητας που του 
εκχωρεί το Δ.Σ. 

2. Στο Συμβούλιο Διεύθυνσης μετέχει ως πρόεδρος ο Διευθύνων Σύμβουλος και οι Γενικοί Διευθυντές 
ή, αν υπάρχει μόνο ένας Γενικός Διευθυντής, αυτός και οι Διευθυντές ή, σε κάθε άλλη περίπτωση, 
οι Διευθυντές. 

3. Το Δ.Σ. εγκρίνει τον κανονισμό λειτουργίας του Συμβουλίου Διεύθυνσης μετά από πρόταση του 
Διευθύνοντος Συμβούλου. 

4. Οι Γενικοί Διευθυντές είναι ανώτατα στελέχη του ΟΣΕ, εκτός οργανικών θέσεων, προίστανται 
αυτοτελών τομέων δράσεως και ορίζονται με απόφαση του Δ.Σ. που εκδίδεται μετά από πρόταση 
του Διευθύνοντος Συμβούλου, όπου προσδιορίζονται και οι αρμοδιότητες ενός εκάστου. 

5. Οι Γενικοί Διευθυντές επιλέγονται απο εξειδικευμένα στελέχη διοίκησης από το προσωπικό του 
ΟΣΕ η εκτός αυτού με απόσπαση ή με σύναψη ειδικής σύμβασης. 

6. Η αναγκαιότητα διορισμού Γενικών Διευθυντών υπόκειται στην κρίση του Δ.Σ., το οποίο καθορίζει 
τον αριθμό και τις αρμοδιότητές τους, καθώς και τον τρόπο λειτουργίας του Συμβουλίου 
Διεύθυνσης. 


Αρθρο 17: Αρμοδιότητες Διοικητικού Συμβουλίου 


1 . 


2 . 


Το Διοικητικό Συμβούλιο είναι*αρμόδιο να αποφασίζει για κάθε υπόθεση που αφορά τη διοίκηση 
του ΟΣΕ ή τη διαχείριση της περιουσίας του και την εκπροσώπηση της εταιρείας, με εξαίρεση 
μόνον τις περιπτώσεις οι οποίες, κατά τις διατάξεις του παρόντος και της κειμένης νομοθεσίας, 
υπάγονται στην αρμοδιότητα της Γενικής Συνέλευσης. Το Διοικητικό Συμβούλιο εκπροσωπεί τον 
Οργανισμό ενώπιον τρίτων και ενώπιον οιασδήποτε δημοσίας, δικαστικής ή άλλης αρχής. 


Το Διοικητικό Συμβούλιο έχει ιδίως τις πιό κάτω, ενδεικτικά αναφερόμενες και όχι περιοριστικά, 
αρμοδιότητες, για τις οποίες δεν απαιτείται έγκριση της Γενικής Συνέλευσης των Μετόχων ή άλλης 
αρμοδίας αρχής: 

α. Εισηγείται στη Γενική Συνέλευση για όλα τα προς εξέταση θέματα. 

β. Καταρτίζει τα σύμφωνα με τα προβλεπόμενα στο άρθρο 3 του Νόμου 2414/1996 (ΦΕΚ 135 
Α) Στρατηγικά Σχέδια (Σ.Σ.). και Επιχειρησιακά Σχέδια (Ε.Σ.) τόσο της Εταιρείας όσο και 
των θυγατρικών της, καθώς και το προβλεπόμενο στο άρθρο 4 του ίδιου Νόμου Συμβόλαιο 
Διαχείρισης και τα υποβάλλει αρμοδίως για λογαριασμό όλου του ομίλου και των εταιρειών 
του. 


Υ· 


δ. 


ε. 


στ. 


ζ· 


Π· 


Εκπονεί ή τροποποιεί το Καταστατικό και τον Υπηρεσιακό Οργανισμό του ΟΣΕ. 

Καταρτίζει, εγκρίνει και τροποποιεί τούς κάθε φύσης Κανονισμούς του ΟΣΕ. Γιά τους 
κανονισμούς που αφορούν εργασιακές σχέσεις απαιτείται η σύμφωνη γνώμη των δύο 
μερών (επιχείρηση - εργαζόμενοι) με την διαδικασία υπογραφής συλλογικής σύμβασης 
από την πιό αντιπροσωπευτική οργάνωση του χώρου. 

Καταρτίζει τον ετήσιο προϋπολογισμό, αποφασίζει για κάθε τροποποίησή του και τον 
υποβάλλει στις αρμόδιες αρχές. 

Καταρτίζει την ετήσια έκθεση πεπραγμένων, που περιέχει όλα τα οικονομικά στοιχεία που 
αφορούν τους εγκεκριμένους από το Επιχειρησιακό Σχέδιο και το Συμβόλαιο Διαχείρισης 
στόχους και την υποβάλλει αρμοδίως, σύμφωνα με τα προβλεπόμενα στο άρθρο 3 του 
Νόμου 2414/1996 (ΦΕΚ 135 Α). 

Καταρτίζει τις από την οικεία νομοθεσία προβλεπόμενες οικονομικές καταστάσεις κάθε 
χρήσης καθώς και τους ενοποιημένους ισολογισμούς και τα υποβάλλει μαζί με την έκθεση 
των ορκωτών ελεγκτών στη Γενική Συνέλευση των Μετόχων για την έγκρισή τους κσι την 
υποβολή τους στις αρμόδιες αρχές, εφ' όσον απαιτείται. 


Στα πλαίσια του εγκεκριμένου προϋπολογισμού του ΟΣΕ: 

ΐ. Αποφασίζει για τον δανεισμό του ΟΣΕ και προβαίνει στην σύναψη κάθε φύσης 
δανειακών συμβάσεων, συμπεριλαμβανομένων και των κάθε είδους ομολογιακών 
δανείων και πιστώσεων. 


II. 


ϋί. 


Συνάπτει κάθε είδους συμφωνίες με την ΕυΡΟΡΙΜΑ (χρηματοδοτικές, δανειακές, 
χρηματοδοτικής μίσθωσης κλπ.). με βάση τα ισχύοντα κάθε φορά στην 
ΕυΡΟΡΙΜΑ. Οι συμβάσεις που συνάπτει ο ΟΣΕ με την ΕυΡΟΡΙΜΑ έχουν την 
ανέκκλητη και ανεπιφύλακτη εγγύηση του Ελληνικού Δημοσίου, σύμφωνα με τις 
διατάξεις του Ν. 2070/1992, μη απαιτουμένης ειδικώτερης προς τούτο κάθε φορά 
έκδοσης εγγύησης του Ελληνικού Δημοσίου. 


Συνάπτει κάθε είδους οικονομική συμφωνία, όπως οι χρηματοδοτικές μισθώσεις 
οιασδήποτε φύσης και μορφής. 

ίν. Αποφασίζει για τη χρήση κάθε είδους και φύσης τεχνικών διαχείρισης χρέους 
χρηματοοικονομικών μηχανισμών, προϊόντων που προσφέρουν οι 
χρηματοπιστωτικές διεθνείς και εγχώριες αγορές (ενδεικτικά αναφέρονται 
προπληρωμές δανείων, συμφωνίες ανταλλαγής νομισμάτων ή και επιτοκίων, 
συμφωνίες χρηματο-οικονομικών δικαιωμάτων, προθεσμιακών πράξεων κλπ.) ( με 
σκοπό την διαχείριση του χρέους του ΟΣΕ, τόσο του εξωτερικού όσο και του 
εσωτερικού. 

θ. Αποφασίζει επί των θεμάτων που αφορούν τις διεθνείς σχέσεις του ΟΣΕ και τις Διεθνείς 
Συμβάσεις τις οποίες συνάπτει ή στις οποίες προσχωρεί ό Οργανισμός, καθώς και για τη 
συμμετοχή του σε κάθε φύσης Διεθνείς Οργανισμούς. 

ι. Καθορίζει το εκάστοτε ισχύον μισθολογικό σύστημα και το ύψος των μισθών και των 
πάσης φύσεως αποδοχών του προσωπικού, επιφυλασσομένων των περί κατωτάτων 
ορίων μισθών και ημερομισθίων ισχυουσών εκάστοτε διατάξεων, έχοντας και την 
αρμοδιότητα διαπραγμάτευσης και υπογραφής των συλλογικών συμβάσεων εργασίας με 
την πιό αντιπροσωπευτική οργάνωση του χώρου. 

ια. Ενεργεί τις προαγωγές του ανωτάτου προσωπικού. 

ιβ. Διορίζει το Νομικό Σύμβουλο και τον αναπληρωτή του. 

ιγ. Αποφασίζει επί των εισαγομένων σε αυτό από τον Διευθύνοντα Σύμβουλο ή τον 
Αναπληρωτή του θεμάτων. 

ιδ. Αποφασίζει για τα κάθε φύσης τιμολόγια των παρεχομένων υπηρεσιών του Οργανισμού 
καθώς και των προϊόντων του καθώς και τους όρους υπό τους οποίους είναι δυνατόν να 
πραγματοποιούνται μεταφορές επί πιστώσει και τα υποβάλλει, όταν απαιτείται κατά νόμο, 
στις αρμόδιες αρχές προς έγκριση. 

ιε. Εγκρίνει συμβάσεις έργων, προμηθειών και υπηρεσιών. 

ιστ. Αποφασίζει γιά την από τον ΟΣΕ απόκτηση, κατοχή, χρήση και εκμετάλλευση, με αγορά, 
μίσθωση ή οποιονδήποτε άλλον τρόπο, κινητών ή ακινήτων πραγμάτων. Αποφασίζει 
επίσης γιά την απαλλοτρίωση ή την παραχώρηση της χρήσης με πώληση, εκμίσθωση ή 
οποιονδήποτε άλλον τρόπο, κινητών ή ακινήτων πραγμάτων, πλην των ανηκόντων στην 
σιδηροδρομική υποδομή. 

ιζ. Αποδέχεται υπέρ του ΟΣΕ δωρεές και εισφορές υπηρεσιών ή περιουσιακών εν γένει 
στοιχείων γιά υποβοήθηση των σκοπών του. 

ιη. Καθορίζει τις δαπάνες του ΟΣΕ εντός των ορίων του εγκεκριμένου προϋπολογισμού, 
καθώς και τον τρόπο ανάληψης, έγκρισης και πληρωμής αυτών σύμφωνα με τις κείμενες 
διατάξεις. 

ιθ. Επιφυλασσομένων των διατάξεων του παρόντος και της περί Ανωνύμων Εταιρειών 
νομοθεσίας, καθώς και των κατά περίπτωση ισχυουσών διατάξεων: 

ι. Αποφασίζει τη συμμετοχή του ΟΣΕ σε Οργανισμούς, Ενώσεις ή Επιχειρήσεις, που 
σποσκοπούν στην από κοινού εκμετάλλευση συγκοινωνιακών μέσων. 

Η. Αποφασίζει τη σύναψη κάθε είδους σύμβασης με άλλα φυσικά ή νομικά πρόσωπα, 
με σκοπό την ανάπτυξη της συνεργασίας των συγκοινωνιακών μέσων. 

ϊϋ. Αποφασίζει για την απόκτηση από τον ΟΣΕ ιδίων μέσων οδικής ή θαλάσσιας 
μεταφοράς ή σύναψης σύμβασης με τρίτους, που ασκούν τέτοιες μεταφορές, προς 
εκμετάλλευση συγκοινωνιών παραλλήλων και επεκτεινουσών το από αυτόν 
εκτελούμενο έργο προς κάθε κατεύθυνση. 

ιν. Αποφασίζει για την ίδρυση στο εσωτερικό της χώρας και στο εξωτερικό 
αντιπροσωπειών, είτε μόνον από τον ΟΣΕ, είτε συμβαλλομένου του ΟΣΕ προς 

τούτο με άλλες συγκοινωνιακές επιχειρήσεις ή επιχειρήσεις που ασκούν 
οποιοσδήποτε φύσης μεταφορικό έργο, συμπεριλαμβανομένων και των 
επιχειρήσεων ταχυμεταφορών, μεταφοράς αλληλογραφίας κλπ. 

ν. Αποφασίζει γιά την ίδρυση από τον Ο ΣΕ ή τη συμμετοχή του σε Εταιρείες ή 
Επιχειρήσεις, που έχουν ως αντικείμενο την κατασκευή κάθε είδους 
σιδηροδρομικού υλικού, όπως τροχαίου υλικού, σημάτων, εγκαταστάσεων 
ισόπεδων διαβάσεων, ανταλλακτικών, κλπ. 

νί. Αποφασίζει γιά την ίδρυση ή συμμετοχή του ΟΣΕ σε επιχειρήσεις, εταιρείες ή 
κοινοπραξίες κατασκευής έργων ή εκπόνησης μελετών, στο εσωτερικό και το 
εξωτερικό, χρηματοδοτούμενων ή μη από κοινοτικά προγράμματα. Αποφασίζει 
επίσης γιά την ίδρυση ή συμμετοχή του ΟΣΕ σε επιχειρήσεις, εταιρείες, 
κοινοπραξίες, ομίλους κλπ., σύμφωνα με τα καθοριζόμενα στο Αρθρο 3 του 
παρόντος. 

κ. Το Διοικητικό Συμβούλιο του ΟΣΕ αποφασίζει όπως ο Οργανισμός: 

ΐ. Επενδύει τα τυχόν διαθέσιμα του σε τράπεζες ή σε χρηματοπιστωτικά ιδρύματα 
του εσωτερικού και του εξωτερικού, σε αμοιβαία κεφάλαια, μετοχές, ομολογίες και 
εν γένει σε τίτλους κάθε είδους και φύσης που εκδίδονται στο εσωτερικό ή το 
εξωτερικό, 

ϋ. Διαμορφώνει το χαρτοφυλάκιό του κατά τον τρόπο που κρίνει πλέον πρόσφορο και 
συνάπτει οποιαδήποτε συμφωνία την οποόια κρίνει πρόσφορη για τις επενδύσεις 
του Οργανισμού, 

ίϋ. Ανοίγει, διατηρεί και διακινεί λογαριασμούς σε οποιοδήποτε νόμισμα και σε 
οποιαδήποτε τραπεζικό ή χρηματοπιστωτικό ίδρυμα του εσωτερικού και 
εξωτερικού. 

κα. Το Διοικητικό Συμβούλιο του ΟΣΕ με απόφαση του μπορεί να εκχωρεί και να αναθέτει την 
άσκηση όλων ή μερικών από τα δικαιώματα και τις εξουσίες του, που σχετίζονται με τη 
διαχείριση και εκπροσώπηση της εταιρείας σε ένα ή περισσότερα πρόσωπα, ανεξάρτητα 
αν αυτά είναι μέλη του ή όχι. Επίσης μπορεί με απόφασή του να εξουσιοδοτεί ένα η 
περισσότερα στελέχη του Οργανισμού, να υπογράφουν από κοινού ή μεμονωμένα όλα τα 
απαιτούμενα δικαιολογητικά έγγραφα, πληρεξούσια και τα κείμενα των συμβάσεων ή 
συμφωνιών, που έχουν σχέση με κάθε είδους οικονομική συναλλαγή και χρηματοδότηση 
του ΟΣΕ. συμπεριλαμβανομένων των δανειακών συμβάσεων, ομολογιακών δανείων, 
χρηματοδοτικών μισθώσεων, και κάθε άλλη συναλλαγή, έστω κσι αν δεν αναφέρεται ρητώς 
στην παρούσα. 

κβ. Σε επείγουσες περιπτώσεις, όταν τα συμφέροντα του ΟΣΕ το επιβάλλουν και υπάρχει 
αδυναμία σύγκλησης του Διοικητικού Συμβουλίου, τις αρμοδιότητες του Διοικητικού 
Συμβουλίου ασκεί ο Διευθύνων Σύμβουλος, υποχρεούμενος να περιορίζει την άσκηση στο 
απολύτως επιβεβλημένο σε έκταση και χρόνο και να ενημερώνει το Διοικητικό Συμβούλιο 
επί των ενεργειών του στην πρώτη συνεδρίαση αυτού. 


ΚΕΦΑΛΑΙΟ Ε' 

ΟΡΚΩΤΟΙ ΕΛΕΓΚΤΕΣ - ΕΤΑΙΡΙΚΗ ΧΡΗΣΗ - ΕΤΗΣΙΟΙ ΛΟΓΑΡΙΑΣΜΟΙ - ΔΙΑΘΕΣΗ ΚΕΡΔΩΝ - 
ΚΑΤΑΒΟΛΗ ΜΕΡΙΣΜΑΤΟΣ - ΛΟΓΟΙ ΛΥΣΕΩΣ ΤΗΣ ΕΤΑΙΡΕΙΑΣ - ΕΚΚΑΘΑΡΙΣΗ 


Αρθρο 18: Ορκωτοί Ελεγκτές 

1 Προκειμένου να ληφθεί έγκυρα απόφαση της Γενικής Συνέλευσης των Μετόχων της εταιρείας 

σχετικά με τους ετήσιους λογαριασμούς (ετήσιες οικονομικές καταστάσεις) της εταιρείας, αυτοί θα 
πρέπει να έχουν προηγουμένως ελεγχθεί από ελεγκτή ή ελεγκτές του Σώματος Ορκωτων 
Ελεγκτών, όπως ορίζεται στον κωδ. Ν. 2190/1920, όπως αυτός κάθε φορά ισχύει. 

2. Η τακτική Γενική Συνέλευση των Μετόχων της εταιρείας εκλέγει κάθε χρόνο, ορίζοντας και την 
αμοιβή τους, δύο τουλάχιστον τακτικούς ελεγκτές και ισάριθμους αναπληρωματικούς ελεγκτές, 
πτυχιούχους ανωτάτων σχολών, που έχουν άδεια άσκησης οικονομολογικού επαγγέλματος από το 
Οικονομικό Επιμελητήριο Ελλάδος, σύμφωνα με τις διατάξεις του άρθρου 2 του Π.Δ. 475/91, οι 
οποίοι δεν μπορούν να επανεκλεγούν για περισσότερες από πέντε εταιρικές χρήσεις. 

3. Εντός πέντε (5) ημερών από τη συνεδρίαση της Γενικής Συνέλευσης των Μετόχων της εταιρείας, 
που όρισε τους ορκωτούς ελεγκτές που προβλέπονται στην παράγραφο 1 του παρόντος άρθρου, 
πρέπει να ανακοινωθεί από την εταιρεία σε αυτούς ο διορισμός τους. Σε περίπτωση που δεν 
σποποιηθούν τον διορισμό αυτόν μέσα σε προθεσμία πέντε ημερών, θεωρείται ότι έχουν 
αποδεχθεί το διορισμό και έχουν όλες τις ευθύνες και υποχρεώσεις των άρθρων 37 και 43α παρ. 
3 εδάφιο γ' του κωδ. Ν. 2190/1920 όπως ισχύει. 

4. Η έκθεση των ελεγκτών, εκτός από τις πληροφορίες που ορίζονται στην παράγραφο 1 του άρθρου 
37 του κωδ. Ν. 2190/1920 οφείλει επίσης να αναφέρει: 

α. Αν το προσάρτημα περιλαμβάνει τις πληροφορίες της παραγράφου 1 ή 2 του άρθρου 43α 
του κωδ. Ν. 2190/1920 όπως ισχύει και 

β. Αν έγινε επαλήθευση της συμφωνίας του περιεχομένου της εκθέσεως του Διοικητικού 
Συμβουλίου της εταιρείας, που εγκρίθηκε με τις σχετικές οικονομικές καταστάσεις, όπως 
αναφέρεται στο εδάφιο γ' της παρ. 3 του άρθρου 43α του κωδ. Ν. 2190/1920 όπως ισχύει. 

Αρθρο 19: Εταιρική Χρήση * 

1. Η εταιρική χρήση είναι δωδεκάμηνης διάρκειας. Αρχίζει την 1η Ιανουάριου και λήγει την 31η 
Δεκεμβρίου κάθε έτους. 

Αρθρο 20: Ετήσιες Οικονομικές Καταστάσεις και Δημοσίευσή τους 

1. Στο τέλος κάθε εταιρικής χρήσης το Διοικητικό Συμβούλιο, μετά από εισήγηση του Διευθύνοντα 
Συμβούλου, καταρτίζει τους ετήσιους λογαριασμούς (ετήσιες οικονομικές καταστάσεις), σύμφωνα 
με τις διατάξεις των άρθρων 42α, 42β, 42γ, 42δ, 42ε,43α, 43β, 111 και 112 του κωδ. Ν. 2190/1920, 
όπως ισχύει. Οι ετήσιες οικονομικές καταστάσεις πρέπει να εμφανίζουν με απόλυτη σαφήνεια την 
πραγματική εικόνα της περιουσιακής διάρθρωσης, της χρηματοοικονομικής θέσης και των 
αποτελεσμάτων χρήσης της εταιρείας. 

2. Ειδικότερα το Διοικητικό Συμβούλιο, σύμφωνα με τις παραπάνω διατάξεις, συντάσσει: 


α. 

τον ισολογισμό. 


β· 

τον λογαριασμό "αποτελέσματα χρήσης". 


Υ· 

τον "πίνακα διαθέσεως αποτελεσμάτων" και 


δ. 

το προσάρτημα. 


ε. 

την έκθεση διαχείρισης καθώς και τις επιπρόσθετες 
χρηματοδότηση, τις προμήθειες και τα αποτελέσματα . 

εκθέσεις που αφορούν τη 

Για να ληφθεί από τη γενική συνέλευση έγκυρη απόφαση πάνω στις οικονομικές καταστάσεις που 
έχουν εγκριθεί από το Διοικητικό Συμβούλιο, πρέπει αυτές να έχουν υπογράφει από τρία 


διαφορετικά πρόσωπα, δηλαδή από : 

α. τον Πρόεδρο του Διοικητικού Συμβουλίου ή τον αναπληρωτή του, 

β. τον Διευθύνοντα σύμβουλο και σε περίπτωση που δεν υπάρχει τέτοιος σύμβουλος ή η 
ιδιότητά του συμπίπτει με εκείνη των ανωτέρω προσώπων από ένα μέλος του Διοικητικού 
Συμβουλίου που ορίζεται από αυτό και 

Υ· 


τον υπεύθυνο για τη διεύθυνση του λογιστηρίου. 

Οι παραπάνω, σε περίπτωση διαφωνίας όσον αφορά τη νομιμότητα του τρόπου κατάρτισης των 
οικονομικών καταστάσεων, οφείλουν να εκθέτουν εγγράφως τις αντιρρήσεις τους στη γενική 
συνέλευση των μετόχων της εταιρείας. 

Η έκθεση διαχείρισης του Διευθύνοντος Συμβούλου προς την τακτική Γενική Συνέλευση των 
Μετόχων της εταιρείας πρέπει να παρέχει σαφή και πραγματική εικόνα της εξέλιξης των εργασιών 
και της οικονομικής θέσης της εταιρείας, πληροφορίες για την προβλεπόμενη πορεία της εταιρείας 
και για τις δραστηριότητές της στον τομέα της έρευνας και ανάπτυξης, καθώς και τα στοιχεία που 
αναφέρονται στο εδάφιο β' της παρ. 3 του άρθρου 43α του κωδ. Ν. 2190/1920 όπως ισχύει. Στην 
έκθεση αυτή πρέπει να αναφέρεται επίσης και κάθε άλλο ουσιώδες γεγονός που έχει συμβεί μέσα 
στο χρονικό διάστημα από τη λήξη της χρήσης μέχρι την ημερομηνία υποβολής της έκθεσης. 

Αντίγραφα των ετήσιων οικονομικών καταστάσεων, με τις σχετικές εκθέσεις του Διευθύνοντος 
Συμβούλου και των ελεγκτών, υποβάλλονται από την εταιρεία στην αρμόδια εποπτεύουσα αρχή 
είκοσι (20) τουλάχιστον ημέρες πριν από την τακτική Γενική Συνέλευση των Μετόχων της 
εταιρείας. 

Ο ισολογισμός της εταιρείας, ο λογαριασμός "αποτελεσμάτων χρήσεως" και ο πίνακας διαθέσεως 
αποτελεσμάτων, μαζί με το σχετικό πιστοποιητικό ελέγχου των ορκωτών ελεγκτών, δημοσιεύονται 
όπως ορίζεται στην επόμενη παράγραφο. 

Το Διοικητικό Συμβούλιο της εταιρείας οφείλει να δημοσιεύει τα έγγραφα της παραγράφου 5 του 
παρόντος άρθρου είκοσι (20) τουλάχιστον ημέρες πριν από τη συνεδρίαση της Γενικής Συνέλευσης 
ως ακολούθως: 

α. Σε μία ημερήσια πολιτική εφημερίδα που πληροί τις προϋποθέσεις του άρθρου 3 του Ν.Δ. 
3757/1957. η οποία εκδίδεται στην Αθήνα και έχει ευρεία κυκλοφορία σε ολόκληρη τη 
χώρα, κατά την κρίση του Διοικητικού Συμβουλίου. 

β. Σε μία ημερήσια οικονομική εφημερίδα που πληροί τις προϋποθέσεις της παραγράφου 2 
του άρθρου 26 του κωδ. Ν. 2190/1920. 

γ. Στο Τεύχος Ανωνύμων Εταιριών και Εταιριών Περιορισμένης Ευθύνης της Κυβερνήσεως 
δέκα (10) ημέρες πριν από την ημερομηνία συνεδρίασης της Γενικής Συνέλευσης των 
Μετόχων της εταιρείας. 

Εντός είκοσι (20) ημερών από την έγκριση των οικονομικών καταστάσεων από την τακτική Γενική 
Συνέλευση των Μετόχων της εταιρείας, υποβάλλεται στην αρμόδια εποπτεύουσα αρχή αντίτυπο 
των εγκεκριμένων οικονομικών καταστάσεων, συνοδευόμενο από επικυρωμένο αντίγραφο των 
πρακτικών της. όπως προβλέπεται από την πσράγραφο 2 του άρθρου 26α του κωδ. Ν. 2190/Ι92ϋ. 


Αρθρο 21: Διάθεση Κερδών 

1. Σχετικά με τη διάθεση των κερδών ισχύουν τα εξής: 

α. Προηγείται η παρακράτηση του αναγκαίου ποσοστού για το σχηματισμό του τακτικού 
αποθεματικού, όπως ορίζει ο νόμος, δηλαδή αφαιρείται προς το σκοπό αυτόν τουλάχιστον 
το ένα εικοστό (1/20) των καθαρών κερδών. Η αφαίρεση αυτή παύει να είναι υποχρεωτική, 
κατά νόμο, όταν το αποθεματικό ανέλθει σε ποσό ίσο με το ένα τρίτο (1/3) τουλάχιστον του 
καταβεβλημένου μετοχικού κεφαλαίου (άρθρο 44α του κωδ. Ν. 2190/1920 όπως ισχύει). 


Καθορίζεται σαν ελάχιστο προβλεπόμενο όριο μερίσματος ή το έξι τοις εκατό (6 /ο) του 
μετοχικού κεφαλαίου ή το τριάντα πέντε τοις εκατό (35%) των καθαρών κερδών (ισχύει το 
μεγαλύτερο από τα δύο). Παρέχεται η δυνατότητα στη Γενική Συνέλευση να αποφασίζει 
νια τη διάθεση του υπολοίπου μέρους των κερδών με απαρτία και πλειοψηφια του άρθρου 
29 παράγραφοι 3. 4 και του άρθρου 31 παρ.2 του κωδ. Ν. 2190/1920 όπως ισχύει. 


Αρθρο 22: Καταβολή Μερίσματος 


1 . 


Οι Μέτοχοι μετέχουν στα καθαρά κέρδη της εταιρείας μετά την έγκριση από την τακτική Γενική 
Συνέλευση των ετησίων λογαριασμών (ετησίων οικονομικών καταστάσεων), το δε προς διανομή 

εγκριθέν ποσό καταβάλλεται στους Μετόχους εντός δύο (2) μηνών από τη συνεδρίαση της τακτικής 
Γενικής Συνέλευσης των Μετόχων της. που ενέκρινε τις ετήσιες οικονομικές καταστάσεις. 

Αρθρο 23: Λόγοι Λύσεως της Εταιρείας 

1. Η εταιρεία λύεται: 

α. Οταν παρέλθει ο χρόνος διάρκειας της. εφ'όσον προηγουμένως η Γενική Συνέλευση των 
Μετόχων της εταιρείας δεν έχει αποφασίσει την παράταση της διάρκειάς της. 

β. Με απόφαση της Γενικής Συνέλευσης των Μετόχων της εταιρείας, σύμφωνα με τις 
διατάξεις των άρθρων 29 παρ. 3 και 31 παρ. 2 του κωδ. Ν. 21910/1920 όπως ισχύει, ή 

* 

γ. Εάν κηρυχθεί η εταιρεία σε κατάσταση πτώχευσης. 

2. Η συγκέντρωση όλων των μετόχων σε ενα πρόσωπο δεν αποτελεί λόγο για τη λύση της εταιρείας. 
Σε περίπτωση που το σύνολο των ιδίων κεφαλαίων της εταιρείας, όπως προσδιορίζονται στο 
υπόδειγμα ισολογισμού που προβλέπεται από το άρθρο 42γ του κωδ. Ν. 2190/1920, κατέλθει στο 
ήμισυ (1/2) ή κάτω του ημίσεως (1/2) του μετοχικού κεφαλαίου, το Διοικητικό Συμβούλιο 
υποχρεούται να συγκαλέσει τη Γενική Συνέλευση, μέσα σε έξι (6) μήνες από τη λήξη της εταιρικής 
χρήσης, για να αποφασίσει την αύξηση του μετοχικού κεφαλαίου. 

Αρθρο 24: Εκκαθάριση 

1. Εκτός από την περίπτωση της πτώχευσης, τη λύση της εταιρείας ακολουθεί η εκκαθάρισή της. Στην 
περίπτωση του άρθρου 23 παρ.ΐα του παρόντος, το Διοικητικό Συμβούλιο εκτελεί χρέη 
εκκαθαριστή μέχρι να διοριστούν εκκαθαριστές από τη Γενική Συνέλευση των μετόχων της 
εταιρείας. Στην περίπτωση του άρθρου 23 παρ.ΐβ του παρόντος, η Γενική Συνέλευση των μετόχων 
της εταιρείας με την ίδια απόφαση ορίζει και τους εκκαθαριστές. Οι εκκαθαριστές που ορίζει η 
Γενική Συνέλευση μπορούν να είναι δύο (2) ως τέσσερεις (4), μέτοχοι ή μη, των οποίων ο ένας θα 
είναι εκπρόσωπος των μετόχων μειοψηφίας. Οι εκκαθαριστές ασκούν όλες τις συναφείς με τη 
διαδικασία και το σκοπό της εκκαθάρισης αρμοδιότητες του Διοικητικού Συμβουλίου, όπως αυτές 
έχουν τυχόν προσδιοριστεί από τη Γενική Συνέλευση των Μετόχων της εταιρείας, με τις αποφάσεις 
της οποίας έχουν την υποχρέωση να συμμορφώνονται. Ο διορισμός των εκκαθαριστών 
συνεπάγεται αυτοδίκαια την παύση της εξουσίας των μελών του Διοικητικού Συμβουλίου. 

2. Οι εκκαθαριστές που ορίζονται από τη Γενική Συνέλευση οφείλουν, μόλις αναλάβουν τα καθήκοντά 
τους, να κάνουν απογραφή της εταιρικής περιουσίας και να δημοσιεύσουν στον τύπο και στο 
Τεύχος Ανωνύμων Εταιρειών και Εταιρειών Περιορισμένης Ευθύνης της Εφημερίδας της 
Κυβερνήσεως ισολογισμό, του οποίου αντίτυπο υποβάλλεται στην αρμοδία Εποπτεύουσα Αρχή. 

3. Την ίδια υποχρέωση έχουν οι εκκαθαριστές και όταν λήξει η εκκαθάριση. 

4. Η Γενική Συνέλευση των Μετόχων διατηρεί όλα τα δικαιώματά της κατά τη διάρκεια της 
εκκαθάρισης. 

5. Οι ισολογισμοί της εκκαθάρισης εγκρίνονται από τη Γενική Συνέλευση των Μετόχων της εταιρείας, 
που αποφασίζει και για την απαλλαγή των εχκαθαριστών από κάθε ευθύνη. 

6. Στη Γενική Συνέλευση των Μετόχων της εταιρείας υποβάλλονται κατ'έτος τα αποτελέσματα της 
εκκαθάρισης και έκθεση περί των αιτιών που παρεμπόδισαν την αποπεράτωσή της. 

ΜΕΤΑΒΑΤΙΚΕΣ ΔΙΑΤΑΞΕΙΣ 



Άρθρο 25 
θητεία Μελών Δ.Σ. 

1. Η θητεία των υπηρετούντων μελών του Διοικητικού 
Συμβουλίου του ΟΣΕ, περιλαμβανομένων των εκπροσώ¬ 
πων των εργαζομένων, συνεχίζεται μέχρι τον ορισμό ή 
εκλογή νέων μελών, σύμφωνα με τις διατάξεις του Άρ¬ 
θρου 6 του Ν. 2414/96. 

2. Μέχρι την πρόσληψη Διευθύνοντος Συμβούλου, σύμ¬ 
φωνα με το Άρθρο 7 του Ν. 2414/96, οι αρμοδιότητες του 
ιευθύνοντος Συμβούλου ασκούνται από τον Γενικό Διευ¬ 
θυντή. 

ΠΑΡΑΡΤΗΜΑ Α’ 

ΛΟΓΟΤΥΠΟΣ ΤΟΥ Ο.Σ.Ε. 

Ο κατά το Άρθρο 2 του παρόντος λογότυπος του ΟΣΕ 
απεικονίζεται στο σχήμα που ακολουθεί: 


Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού ή του 
Προϋπολογισμού του ΟΣΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ 

ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΠΑΝΝΟΣ ΠΑΠΑΝΤΩΝΙΟΥ ΕΜΜ. ΛΟΥΚΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΠΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ ΟΗ * ΡΑΧ 52 34 312 


1 ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ 


Πληροφορίες δημοσιευμάτων Α.Ε - Ε.Π.Ε. 

5225761 

ΘΕΣΣΑΛΟΝΙΚΗ 



5230641 

25ης Μαρτίου 21 Τ.Κ. 541 00 

(031) 423956 

Πληροφορίες δημοσιευμάτων λοιπών Φ.Ε.Κ. 

5225713 

ΠΕΙΡΑΙΑΣ 

4136402 


5249547 

Νικήτα 6-8 Τ.Κ. 185 31 

4171307 

Πώληση Φ.Ε.Κ. 

5239762 

ΠΑΤΡΑ 

(061)271249 

Φωτοαντίγραφα παλαιών Φ.Ε.Κ. 

5248141 

Κορίνθου 327 Τ.Κ. 262 23 

224581 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 


Οδηγίες για δημοσιεύματα Α.Ε - ΕΠ.Ε 

5248785 

Διοικητήριο Τ.Κ. 454 44 

(0651)21901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531)22637 

αποστολή Φ.ΕΚ. με πληρωμή μέσω Δ.Ο.Υ. 

5248320 

Δημοκρατίας 1 Τ.Κ. 691 00 

26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΟΣ 


• Μέχρι 16 σελίδες 100 δρχ. 

-Από 16 σελίδες και άνω προσαύξηση 100 δρχ. ανά θσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

ΚΑ.Ε Προϋπολογισμού 
2531 

ΚΑΕ εσόδου υπέρ 
ΤΑΠΕΤ 3512 

Α' (Νόμοι. ΠΔ, Συμβάσεις κ.τλ.) 

30.000 

δρχ- 

» 

1.500 

δΡΧ· 

» 

Β' (Υπουργικές αποφάσεις κ/τλ.) 

50.000 

2.500 

Γ (Διορισμοί, απολύσεις κ.τλ. Δημ. Υπαλλήλων) 

10.000 

» 

500 


Δ' (Απαλλοτριώσεις, πολεοδομία κτλ_) 

50.000 

1 » 

2.500 

1» 

Αναπτυξιακών Πράξεων (ΤΑΠ.Σ.) 

25.000 

» 

1.250 

» 

Ν.ΠΑΔ. (Διορισμοίκ.τλ. προσωπικού Ν.ΠΛ.Δ.) 

10.000 

» 

500 

» 

Παράρτημα (Πίνακες εηττυχόντων διαγωνισμών) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 4 

500 


Ανωτάτου Ειδικού Δικαστηρίου (Α.ΕΑ) 

3.000 

* 

» 

150 

» 

Ανωνύμων Εταιρειών & ΕΠ.Ε - 

150.000 

» 

7.500 

Μ 

Προκηρύξεων Α.Σ.Ε.Π. 

10.000 


500 

Μ 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε & ΕΠ.Ε 

120.000 

η 

6.000 

» 


υι συνορομες του εσωτερικού προπΛηρωνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράΤτεται στην Αθήνα από το Τ αμεί ο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρημσπκό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

•Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00'όως 13.3(Γ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















